ระเบียบ ก.พ.ค.ว่าด้วยการประชุมคณะกรรมการ ก.พ.ค. คณะกรรมการวินิจฉัยอุทธรณ์ และคณะกรรมการวินิจฉัยร้องทุกข์พ.ศ. 2551-------------------- โดยที่เป็นการสมควรกําหนดระเบียบว่าด้วยการประชุมคณะกรรมการ ก.พ.ค. คณะกรรมการวินิจฉัยอุทธรณ์ และคณะกรรมการวินิจฉัยร้องทุกข์ อาศัยอํานาจตามความในมาตรา 31 (5) และมาตรา 33 แห่งพระราชบัญญัติระเบียบข้าราชการพลเรือน พ.ศ. 2551 ก.พ.ค. จึงออกระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบ ก.พ.ค. ว่าด้วยการประชุมคณะกรรมการ ก.พ.ค. คณะกรรมการวินิจฉัยอุทธรณ์ และคณะกรรมการวินิจฉัยร้องทุกข์ พ.ศ. 2551"ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ประธาน ก.พ.ค. รักษาการตามระเบียบนี้ และให้มีอํานาจออกประกาศหรือคําสั่งเพื่อประโยชน์ในการปฏิบัติตามระเบียบนี้ ในกรณีที่มีปัญหาเกี่ยวกับการปฏิบัติตามระเบียบนี้ ประธาน ก.พ.ค. อาจหารือที่ประชุม ก.พ.ค. เพื่อประกอบการพิจารณาวินิจฉัยก็ได้หมวด ๑ การประชุมคณะกรรมการ ก.พ.ค.ส่วน ๑ บททั่วไปข้อ ๔ ให้ประธาน ก.พ.ค. มีอํานาจและหน้าที่ดังต่อไปนี้(1) นัดประชุมและกําหนดระเบียบวาระการประชุม(2) ควบคุมและดําเนินการให้การประชุมเป็นไปโดยเรียบร้อย(3) รักษาความสงบเรียบร้อยในที่ประชุมและบริเวณที่ประชุม(4) ดําเนินการอื่นในเพื่อให้เป็นไปตามระเบียบนี้ข้อ ๕ ให้เลขานุการ ก.พ.ค. มีหน้าที่ดังต่อไปนี้ (1) ดําเนิการนัดประชุมตามที่ประธาน ก.พ.ค. กําหนด (2) จัดเตรียมและเก็บรักษาเอกสารต่าง ๆ ที่เกี่ยวกับการประชุม (3) รับผิดชอบและควบคุมการจัดทํารายงานการประชุม เอกสาร หรือ รายงานอื่นใดตามมติที่ประชุมหรือตามที่ประธาน ก.พ.ค. หนด (4) แจ้งหรือยืนยันมติของที่ประชุมไปยังผู้ที่เกี่ยวข้อง (5) ดําเนินการอื่นใดตามที่ประธาน หรือกรรมการ ก.พ.ค. มอบหมายข้อ ๖ การนัดประชุมต้องทําเป็นหนังสือและแจ้งให้กรรมการ ก.พ.ค. ทุกคนทราบล่วงหน้าก่อนวันประชุมไม่น้อยกว่าสามวัน ในกรณีที่มีเหตุจําเป็นหรือเร่งด่วน ประธาน ก.พ.ค. จะนัดประชุมโดยวิธีการอย่างอื่นก็ได้ ในกรณีที่มีเหตุอันสมควร ประธาน ก.พ.ค. อาจสั่งงดหรือเลื่อนการประชุมตามที่นัดไว้แล้วก็ได้ข้อ ๗ ระเบียบวาระการประชุมโดยปกติให้จัดลําดับ ดังนี้ (1) เรื่องที่ประธานแจ้งให้ที่ประชุมทราบ (2) เรื่องรับรองรายงานการประชุม (3) เรื่องสืบเนื่อง (4) เรื่องเสนอเพื่อพิจารณา (5) เรื่องเสนอเพื่อทราบ (6) เรื่องอื่น ๆ ถ้ากรรมการร่วมกันไม่น้อยกว่าสามคนเห็นว่าเรื่องใดควรนําเข้าสู่การประชุม ให้ประธาน ก.พ.ค. จัดเข้าสู่วาระการประชุมภายในหนึ่งเดือนข้อ ๘ ให้เลขานุการ ก.พ.ค. ส่งระเบียบวาระการประชุมและเอกสารที่เกี่ยวข้องไปพร้อมกับหนังสือนัดประชุม เว้นแต่กรณีที่มีเหตุจําเป็น อาจส่งเอกสารที่เกี่ยวข้องไปในภายหลังได้ แต่ต้องส่งล่วงหน้าก่อนวันประชุมไม่น้อยกว่าหนึ่งวัน ยกเว้นเป็นเรื่องเร่งด่วนหรือลับ จะส่งเอกสารที่ีเกี่ยวข้องให้ในที่ประชุมก็ได้ส่วน ๒ การประชุมข้อ ๙ ให้กรรมการ ก.พ.ค. และเลขานุการ ก.พ.ค. ลงลายมือชื่อในบัญชีรายชื่อผู้มาประชุมที่จัดเตรียมไว้ทุกครั้งที่มาประชุม กรรมการ ก.พ.ค. ผู้ใดไม่อาจมาประชุมตามที่กําหนดได้ ให้แจ้งต่อประธาน ก.พ.ค. หรือเลขานุการ ก.พ.ค. ในโอกาสแรกที่สามารถทําได้ข้อ ๑๐ ในการประชุม ผู้ที่เข้าร่วมประชุมได้ นอกจากเลขานุการแล้วให้เป็นไปตามคําสั่งของประธาน ก.พ.ค. สําหรับบุคคลอื่นจะเข้ามาในห้องประชุมได้เมื่อได้รับอนุญาตจากประธานในที่ประชุมข้อ ๑๑ ในระหว่างการประชุมห้ามมิให้ผู้ใดใช้เครื่องบันทึกเสียง เครื่องบันทึกภาพ หรือเครื่องมือสื่อสารใด ๆ เว้นแต่เพื่อประโยชน์ในการจัดทํารายงานการประชุม หรือได้รับอนุญาตจากประธานในที่ประชุม ในกรณีที่มีการบันทึกเสียงหรือบันทึกภาพเพื่อประโยชน์ในการจัดทํารายงานการประชุม ให้เก็บรักษาแถบบันทึกเสียงหรือแถบบันทึกภาพไว้จนกว่าที่ประชุมจะได้พิจารณารับรองรายงานการประชุมครั้งนั้นแล้ว หรือจนกว่ากรรมการที่ได้ร่วมประชุมแต่มิได้ร่วมพิจารณารับรองรายงานการประชุมได้กลับมาร่วมประชุมและมิได้ทักท้วง จึงจะทําลายหรือลบสิ่งที่บันทึกไว้ในแถบบันทึกเสียงหรือแถบบันทึกภาพดังกล่าวข้อ ๑๒ การประชุมต้องมีกรรมการ ก.พ.ค. มาประชุมรวมกันไม่น้อยกว่ากึ่งหนึ่งของจํานวนกรรมการ ก.พ.ค. ทั้งหมดเท่าที่มีอยู่ จึงจะเป็นองค์ประชุมข้อ ๑๓ ในกรณีที่ประธาน ก.พ.ค. ไม่อยู่หรือไม่อาจปฏิบัติหน้าที่ในการประชุมครั้งใดได้ ให้กรรมการ ก.พ.ค. ที่มาประชุมดําเนินการเลือกกรรมการ ก.พ.ค. คนใดคนหนึ่งที่มาประชุม ให้ทําหน้าที่ประธานในที่ประชุมในการประชุมครั้งนั้น และให้ผู้ซึ่งทําหน้าที่ประธานในที่ประชุมมีอํานาจหน้าที่เช่นเดียวกับประธาน ก.พ.ค.ข้อ ๑๔ กรรมการ ก.พ.ค. ผู้ใดมีส่วนได้เสียในเรื่องที่พิจารณา ห้ามมิให้กรรมการ ก.พ.ค. ผู้นั้นเข้าร่วมประชุมและลงมติในเรื่องนั้น แต่ถ้าได้เข้าร่วมประชุมอยู่ก่อนแล้ว ให้นับกรรมการ ก.พ.ค. ผู้นั้นเป็นองค์ประชุมในการพิจารณาเรื่องนั้นด้วยส่วน ๓ การลงมติข้อ ๑๕ การลงมติของที่ประชุมโดยปกติให้ถือเสียงข้างมากของจํานวนกรรมการทั้งหมดเท่าที่มีอยู่ เว้นแต่กรณีที่มีกฎ หรือระเบียบ ก.พ.ค. กําหนดไว้เป็นอย่างอื่น กรรมการ ก.พ.ค. คนหนึ่งให้มีหนึ่งเสียงในการลงคะแนน และห้ามมิให้งดออกเสียง ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสีึยงหนึ่งเป็นเสียงชี้ขาด และในกรณีที่มีผู้มีความเห็นแย้งให้ทําความเห็นแย้งไว้ก็ได้ การออกเสียงลงมติให้กระทําโดยเปิดเผย เว้นแต่ที่ประชุมโดยเสียงข้างมากมีมติให้กระทําโดยวิธีการลงคะแนนลับ ส่วนวิธีการลงคะแนนลับให้เป็นไปตามที่ประธานในที่ีประชุมกําหนดข้อ ๑๖ ในการพิจารณาลงมติจะพิจารณารวมหรือแยกประเด็นในการพิจารณาให้เป็นไปตามมติของที่ประชุมส่วน ๔ รายงานการประชุมและเอกสารการประชุมข้อ ๑๗ ให้เลขานุการในที่ประชุม จัดทํารายงานการประชุม โดยบันทึกประเด็นที่ประชุมพิจารณาพร้อมด้วยความเห็นทั้งของเสียงข้างมากและความเห็นของเสียงข้างน้อย และมติของที่ประชุมข้อ ๑๘ ระเบียบวาระการประชุม เอกสารที่เกี่ยวข้อง และรายงานการประชุม ให้เก็บรักษาไว้เป็นเอกสารลับในที่ปลอดภัยไม่น้อยกว่าสิบปี การทําลายเอกสารให้เป็นไปตามระเบียบว่าด้วยการนั้นข้อ ๑๙ รายงานการประชุม ให้ประธาน ก.พ.ค. และเลขานุการ ก.พ.ค. ลงลายมือชื่อในรายงานการประชุมทุกครั้ง แต่ถ้ามิได้มีการลงลายมือชื่อไม่ว่าด้วยเหตุใด ๆ ให้เลขานุการ ก.พ.ค. บันทึกเหตุนั้นไว้หมวด ๒ การประชุมคณะกรรมการวินิจฉัยอุทธรณ์ และคณะกรรมการวินิจฉัยร้องทุกข์ ข้อ ๒๐ การประชุมคณกรรมการวินิจฉัยอุทธรณ์ และคณะกรรมการวินิจฉัยร้องทุกข์ ให้นําหมวด 1 การประชุมคณะกรรมการ ก.พ.ค. มาใช้บังคับโดยอนุโลมบทเฉพาะกาล - บทเฉพาะกาลข้อ ๒๑ การประชุมที่ได้ดําเนินการไปก่อนที่ระเบียบนี้จะใช้บังคับ ให้มีผลเป็นการประชุมตามนัยระเบียบนี้ผู้มีอํานาจลงนาม - ประกาศ ณ วันที่ 26 พฤศจิกายน พ.ศ. 2551 นายศราวุธ เมนะเศวตประธานกรรมการพิทักษ์ระบบคุณธรรม